**Görbeháza Község Önkormányzata**

**Képviselő-testületének**

**16/2019.(VI.28.) önkormányzati rendelete**

**a közösségi együttélés alapvető szabályairól és azok megsértésének jogkövetkezményeiről szóló 3/2019.(II.01.) önkormányzati rendelet módosításáról**

Görbeháza Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, az Alaptörvény 32. cikk (1) bekezdésének a) pontjában, valamint Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2015.(VIII.14.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága* véleményének kikérésével a következőket rendeli el:

**1. §**

A közösségi együttélés alapvető szabályairól és azok megsértésének jogkövetkezményeiről szóló 3/2019.(II.01.) önkormányzati rendelet (a továbbiakban: Rendelet) 6. § 5) bekezdése helyébe a következő rendelkezés lép:

„(5) A közigazgatási bírság kiszabása mellőzhető és figyelmeztetés alkalmazható, ha a jogszabály megsértése a jogellenes magatartás megszüntetésével vagy a jogszerű állapot helyreállításával orvosolható.”

**2. §**

A Rendelet alábbi rendelkezései hatályukat vesztik:

1. A Rendelet 7. § (1) bekezdés a) pontja és a 7. § (2) bekezdése
2. A Rendelet 8. § (1) bekezdés c) pontja
3. A Rendelet 9. §-a
4. A Rendelet 11. §-a
5. A Rendelet 12. § a) ponja
6. A Rendelet 13. és 14 §-ai
7. A Rendelet 15. § a) és d) pontjai
8. A Rendelet 16. § b) és c) pontjai

**3. §**

Ez a rendelet a kihirdetést követő napon lép hatályba.

Giricz Béla Lászlóné Dr. Juhász Péter

polgármester jegyző

Záradék:

A rendeletet kihirdettem:

Görbeháza, 2019- június 28.

Dr. Juhász Péter

jegyző